64. ΒΑΣΙΛΙΚΟΝ ΔΙΑΤΑΓΜΑ της 18/28 Φεβρ. 1959 Περί επιλογής των εν τω Διοικητικώ Συμβουλίω της Α.Τ.Ε. αντιπροσώπων των συνεταιρισμένων και μη αγροτών. Έχοντες υπ’ όψιν το άρθρ. 4 του Ν.Δ. 3874/58 «περί τροποποιήσεως και συμπληρώσεως ενίων των περί Αγροτικής Τραπέζης της Ελλάδος κλπ. κειμένων διατάξεων» την υπ’ αριθ. 57/1959 σύμφωνον γνωμοδότησιν του Συμβουλίου της Επικρατειας, προτάσει των Ημετέρων επί του Συντονισμού και Γεωργίας Υπουργών, απεφασίσαμεν και διατάσσομεν: Άρθρ.1.-1.Πρός τον σκοπόν επιλογής των εκπροσώπων των συνεταιρισμένων αγροτών εις το Διοικητικόν Συμβούλιον της Αγροτικής Τραπέζης της Ελλάδος αύτη υποχρεούται να υποβάλη άμα τη δημοσιεύσει του παρόντος εις την Εφημερίδα της Κυβερνήσεως προς τον Υπουργόν Γεωργίας πίνακα των κατά την ημέραν ταύτην εν ενεργεία μελών των Διοικητικών Συμβουλίων των Ενώσεων Γεωργικών Συνεταιρισμών ολοκλήρου της Χώρας. 2.Ο πίναξ ούτος καταρτίζεται βάσει ετέρων πινάκων, συντασσομένων υπό των κατά Υποκαταστήματα της Α.Τ.Ε. Εποπτών Γεωργικών Συνεταιρισμών και κυρουμένων υπό του κατά περίπτωσιν αρμοδίου Επιθεωρητού Συνεταιρισμών, περιλαμβανόντων, τα ακόλουθα στοιχεία κατά Ένωσιν Γεωργικών Συνεταιρισμών: α)Επωνυμίαν και έδραν της Ενώσεως Γεωργικών Συνεταιρισμών. β)Όνομα, όνομα πατρός και επώνυμον εκάστου Διοικητικού Συμβούλου αυτής. γ)Έτος γεννήσεως. δ)Τόπον κατοικίας. ε)Γραμματικάς γνώσεις και λοιπά προσόντα μορφώσεως. ς)Κυρίαν καλλιέργειαν κατά την ανάλυσιν του επομένου άρθρου. ζ)Χρονικήν διάρκειαν ασκήσεως καθηκόντων ως μέλους του Διοικητικού Συμβουλίου εις Ένωσιν Συνεταιρισμών. η)Παρατηρήσεις κυρίως εις ό,τι αφορά την ύπαρξιν κωλυμάτων κατά τας διατάξεις του Ν.Δ. 3874/1958.Τα τυχόν υπάρχοντα δι’ έκαστον των εν τω πίνακι προσώπων κωλύματα μνημονεύονται πλήρως και ητιολογημένως υπό του αρμοδίου Επιθεωρητού Συνεταιρισμών μετά υπεύθυνον έλεγχον. ΄Αρθρ.2.-1.Κυριώτερα προϊόντα λαμβανόμενα υπ’ όψιν δια την εκ των αγροτών, των επιδιδομένων κυρίως εις την καλλιέργειαν και παραγωγήν τούτων, διαδοχικήν επιλογήν των συμβούλων της Αγροτικής Τραπέζης, εφ’ όσον αύτη είναι η κυριωτέρα αγροτική παραγωγική απασχόλησις εκάστου συμβούλου, είναι τα ακόλουθα: α)Σιτηρά εν γένει, β)προϊόντα αμπέλου και σταφιδαμπέλου, γ)καπνός, δ)βάμβαξ, ε) οπωροκηπευτικά, ς)ελαιοκομικά, ζ)κτηνοτροφικά εν γένει και πτηνοτροφικά, η)δασικά και θ) αλιευτικά. 2.Ως κυριωτέρα καλλιέργεια εκάστου συμβούλου νοείται η βαρύνουσα περισσότερον πάσης ετέρας επί της οικονομίας του, ως αύτη προκύπτει εκ των παρά τω οικείω Υποκαταστήματι της Α.Τ.Ε. σχετικών στοιχείων. Άρθρ.3.-Επί τη βάσει των ανωτέρω πινάκων ο Υπουργός Γεωργίας επιλέγει κατά την κρίσιν του και δι’ αποφάσεώς του δύο πρόσωπα ως μέλη του Διοικητικού Συμβουλίου της Α.Τ.Ε., καθώς και έτερα δύο ως αναπληρωτάς τούτων. Δι’ έκαστον σύμβουλον ορίζεται ονομαστικώς ο αναπληρωτής του, αμφότεροι δε δέον να προέρχωνται εκ της αυτής αγροτικής παραγωγικής απασχολήσεως. (Αντί της σελ. 212,13) Σελ. 212,13(α) 115-61 Αγροτική Τράπεζα 12.Θ.ζ.64 Άρθρ.4.-1.Εν περιπτώσει παραιτήσεως, εκπτώσεως ή θανάτου συμβούλου τινός αναλαμβάνει καθήκοντα δια το μέχρι της λήξεως της θητείας του διάστημα ο αναπληρωτής του εν περιπτώσει δε παραιτήσεως, εκπτώσεως ή θανάτου και του αναπληρωτού, ο Υπουργός Γεωργίας επιλέγει δια το υπόλοιπον της θητείας αντικαταστάτην και αναπληρωτήν εκ του αυτού πίνακος και προϊόντος υπό την προϋπόθεσιν ότι οι επιλεγησόμενοι είναι εν ενεργεία σύμβουλοι Ενώσεων κατά την ημέραν της επιλογής του. 2.Η διαπίστωσις περί δημιουργίας κωλύματος επί τη βάσει των διατάξεων του Ν.Δ. 3874/1958 δια την συμμετοχήν εις το Διοικητικόν Συμβούλιον της ΑΤΕ κατά το διάστημα της θητείας Συμβούλου τινός εκ των ανωτέρω γίνεται δια πράξεως του Υπουργού Γεωργίας, επί τη βάσει στοιχείων μνημονευομένων εν αυτή, εκδιδομένης εντός δεκαπενθημέρου το πολύ από της γνωστοποιήσεως εις το Υπουργείον των δημιουργούντων το κώλυμα ή τον λόγον εκπτώσεως στοιχείων, και κοινοποιουμένης εις την Αγροτικήν Τράπεζαν και τον ενδιαφερόμενον. Η έκπτωσις ισχύει από της λήξεως της σχετικής πράξεως εις την Αγροτικήν Τράπεζαν. Άρθρ.5.-1.Οι εις το Διοικητικόν Συμβούλιον της ΑΤΕ δύο αντιπρόσωποι του υπολοίπου γεωργικού κόσμου και οι αναπληρωταί τούτων επιλέγονται υπό του Υπουργού Γεωργίας, δι’ αποφάσεώς του, τηρουμένων των υπό του Ν.Δ. 3874/1958 τιθεμένων προϋποθέσεων. 2.Εν περιπτώσει παραιτήσεως, εκπτώσεως ή θανάτου συμβούλου της κατηγορίας ταύτης αναλαμβάνει καθήκοντα δια το μέχρι της λήξεως της θητείας του διάστημα ο αναπληρωτής του, εν περιπτώσει δε παραιτήσεως, εκπτώσεως ή θανάτου και του αναπληρωτού, ο Υπουργός Γεωργίας ορίζει δι’ αποφάσεώς του δια το υπόλοιπον της θητείας νέον σύμβουλον και αναπληρωτήν εκ της αυτής αγροτικής παραγωγικής απασχολήσεως με τον προκάτοχον προερχόμενον. 3.Η διαπίστωσις της δημιουργίας κωλύματος συμβούλου ή αναπληρωτού και της κατηγορίας ταύτης, γίνεται κατά τα εν παρ. 2 του προηγουμένου άρθρου οριζόμενα, η δε έκπτωσις ισχύει από της λήψεως της σχετικής πράξεως εις την Αγροτικήν Τράπεζαν. Σελ. 212,14(α) 115-62 Άρθρ.6.-1.Εις ουδεμίαν περίπτωσιν επιτρέπεται όπως κατά την αυτήν περίοδον (θητείαν) συμμετέχουν εις το Συμβούλιον της ΑΤΕ δύο ή πλείονες αντιπρόσωποι αγροτών, συνεταιρισμένων ή μη εκ της αυτής παραγωγικής απασχολήσεως (κυρίας καλλιεργείας κατά το άρθρ. 2 του παρόντος) προερχόμενοι. 2.Σύμβουλοι Ενώσεων Γεωργικών Συνεταιρισμών επιλεγέντες κατά τας διατάξεις του παρόντος ως σύμβουλοι της ΑΤΕ ή ως αναπληρωταί τούτων διατηρούν την εν τω Διοικητικώ Συμβουλίω της Τραπέζης θέσιν των μέχρι λήξεως της θητείας των και αν έτι εν τω μεταξύ παύσουν να είναι μέλη του Διοικητικού Συμβουλίου της Ενώσεως. Άρθρ.7.-1.Κατά την επιλογήν συμβούλων της ΑΤΕ κατά τας επομένας, μετά την πρώτην, διετείς περιόδους, συντάσσονται και υποβάλλονται και αύθις εντολή του Υπουργού Γεωργίας οι κατά τας ανωτέρω διατάξεις πίνακες εις ους εγγράφονται οι κατά την 31 Μαρτίου του έτους καθ’ ο ζητείται να υποβληθούν οι πίνακες υπηρετούντες διοικητικοί σύμβουλοι Ενώσεων. 2.Κατά τα λοιπά εφαρμόζονται αι διατάξεις του παρόντος. Εις τον Ημέτερον επί της Γεωργίας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 12.Θ.ζ.64 Αγροτική Τράπεζα 